अपने रिश्ते में आ रहे बदलाओं को पहचानें, महिलाएं अपनी इच्छा जाहिर करें
इरेक्टाइल डिसफंक्शन मन से जुड़ा भी हो सकता है और किसी बीमारी का संकेत भी। ये किन रोगों के संकेत हो सकता है, इसके बारे में बता रहे हैं सेक्सोलॉजिस्ट डॉ. राजन भोसले।
पति-पत्नी के रिश्ते में कई बार ऐसा होता है कि शरीर किसी बीमारी का संकेत दे रहा होता है, लेकिन उन्हें समझ नहीं आता। फिजिकल रिलेशन में यदि अचानक कोई गड़बड़ी नजर आए, तो उसे अनदेखा न करें। ये किसी रोग के संकेत हो सकते हैं। ये रोग शरीर से जुड़ा भी हो सकता है और मन से जुड़ा भी।
यदि पति-पत्नी अपनी इच्छा और खुशी के साथ ही रिश्ते में आ रहे हर बदलाव के बारे में खुलकर बात करते हैं, तो बीमारी के बढ़ने से पहले ही उसे रोका जा सकता है। इरेक्टाइल डिसफंक्शन मन से जुड़ा भी हो सकता है और किसी बीमारी का संकेत भी। ये किन रोगों के संकेत हो सकता है, इसके बारे में बता रहे हैं सेक्सोलॉजिस्ट डॉ. राजन भोसले।
हमारी शादी को आठ साल हो गए हैं। पिछले कुछ महीनों से पति को संबंध बनाते समय इरेक्टाइल डिसफंक्शन की समस्या होने लगी, जिससे उनका मूड खराब हो जाता। एक समय ऐसा भी आया जब वो सेक्शुअल रिलेशन बनाने से ही कतराने लगे। जब कुछ समझ नहीं आया तो पति डॉक्टर से मिले। तब पता चला कि उन्हें डायबिटीज है, जिसके कारण उनमें उत्तेजना की कमी और इरेक्टाइल डिसफंक्शन की समस्या होने लगी। हालांकि दवाइयां शुरू होने के बाद उनकी समस्या काफी हद तक ठीक हुई है, लेकिन अब हमारा सेक्शुअल रिलेशन पहले जैसा नहीं रहा। क्या अब हमारा संबंध पहले जैसा नहीं हो पाएगा? 
डायबिटीज के ज्यादातर मामलों में इसका पता देर से चलता है और कपल्स को समझ नहीं आता कि उनके साथ आखिर हो क्या रहा है। डायबिटीज होने पर पुरुषों में इरेक्टाइल डिसफंक्शन की समस्या होने लगती है। हालांकि सिर्फ डायबिटीज ही इरेक्टाइल डिसफंक्शन की वजह नहीं है, यह इसका एक कारण हो सकता है। इरेक्टाइल डिसफंक्शन कई बार साइकोलॉजिकल भी होता है, जहां कोई शारीरिक कमी न होने पर भी पुरुष को एरेक्शन नहीं होता। ऐसी स्थिति में उनकी काउंसलिंग जरूरी हो जाती है और जरूरत पड़ने पर दवाइयों का भी सहारा लेना पड़ता है।
शुगर लेवल बढ़ने न दें 
डायबिटीज के मामले में शुगर लेवल पर खास ध्यान देने की जरूरत होती है। यदि आपके पति की लाइफस्टाइल हेल्दी है और शुगर कंट्रोल में रहता है, तो इससे आपके सेक्शुअल रिश्ते पर कोई बुरा असर नहीं पड़ेगा।
कई बार दवाइयों का भी शारीरिक संबंध पर असर पड़ता है। ऐसी स्थिति में डॉक्टर से बात करनी चाहिए, दवाई बदलकर आपकी समस्या आसानी से हल कर देंगे।
डाइट और लाइफस्टाइल पर ध्यान दें 
आप सिर्फ इस बात का ध्यान रखिए कि पति की डाइट और लाइफस्टाइल सही हो, साथ ही वो नियमित रूप से दवाइयां लें। यदि इन बातों का ध्यान रखा जाए तो पति-पत्नी के सेक्शुअल रिश्ते पर डायबिटीज का कोई बुरा असर नहीं पड़ता।
महिलाओं में भी दिखते हैं संकेत 
कई महिलाओं को संबंध बनाते समय वजाइना में कट हो जाता है। ऐसी स्थिति में महिलाएं संबंध बनाने से डरने लगती हैं। इसकी एक आम वजह ड्राइनेस हो सकती है जो फोरप्ले या ल्यूब्रिकेंट से दूर की जा सकती है। लेकिन कुछ मामलों में शुगर लेवल बढ़ जाने से भी वजाइना में घाव हो जाता है। ऐसी स्थिति में सबसे पहले डायबिटीज का इलाज कर शुगर लेवल को कंट्रोल में लाना बहुत जरूरी है। डायबिटीज के कारण महिलाओं को बार बार वजाइनल इंफेक्शन भी हो सकता है, जिसका असर सेक्शुअल रिलेशन पर पड़ता है।
हमारी अरेंज मैरिज हुई है और शादी को अभी पांच महीने ही हुए हैं। पति को संबंध बनाते समय सिर्फ अपनी संतुष्टि से मतलब होता है। मेरी इच्छा क्या है या मुझे किस चीज से खुशी मिलती है इसके बारे में वो सोचते भी नहीं। इससे मैं चीटेड फील करती हूं। क्या मुझे इस बारे में उनसे बात करनी चाहिए?
सेक्शुअल रिलेशन में पति-पत्नी दोनों की भागीदारी और संतुष्टि बेहद जरूरी है। दोनों में यदि एक पार्टनर भी असंतुष्ट है तो इसका असर रिश्ते पर पड़ने लगता है। हमारे समाज में महिलाओं की कंडिशनिंग बचपन से ही इस तरह की जाती है कि उन्हें सेक्शुअल रिलेशन पर बात नहीं करनी चाहिए। शारीरिक संबंध बनाते समय महिलाओं की पहल को भी सही नहीं माना जाता। यही वजह है कि शादी के बाद भी महिलाएं पति के साथ खुलकर अपनी इच्छा नहीं बता पातीं।
सोच बदलनी जरूरी है 
पुरुषों के मामले में भी कुछ ऐसा ही है। उन्हें यह नहीं सिखाया जता कि अपनी शारीरिक संतुष्टि के साथ ही उन्हें पत्नी की इच्छाओं का भी ध्यान रखना चाहिए। कई पुरुष ये समझ ही नहीं पाते कि उनकी पत्नी को किस चीज से खुशी मिलती है। ऐसी स्थिति में दोनों पार्टनर की इस बारे में खुलकर बातचीत होनी बेहद जरूरी है। वरना दोनों की एक दूसरे की इच्छा और संतुष्टि के बारे में पता ही नहीं चलेगा।
महिलाओं को बात करनी चाहिए 
आपको पति से इस बारे में जरूर बात करनी चाहिए। यदि आप पहले अपनी इच्छा नहीं रखना चाहतीं, तो पहले पति की इच्छा जानें। उनसे कहें कि क्या उन्हें आपका साथ अच्छा लगता है, फिर अपनी बात रखें। पहले उनकी अच्छी बातों की तारीफ करें, फिर अपनी इच्छा और संतुष्टि के बारे में बात करें। इस तरह बात करने से पति आपकी बातों को जरूर समझेंगे और आपकी समस्या जल्दी ही सुलझ जाएगी।
आमतौर पर महिलाएं पति से अपनी इच्छा के बारे में खुलकर नहीं बोल पातीं, जिससे उन्हें संतुष्टि नहीं मिलती और कहीं न कहीं इसका असर रिश्ते पर पड़ता है। वो भले ही जुबान से कुछ न कहें, लेकिन उनकी बॉडी लैंग्वेज से उनकी असंतुष्टि साफ झलकती है। ऐसा करने से रिश्तों में दूरियां बढ़ती हैं इसलिए दोनों पार्टनर को अपने दिल की बात जरूर शेयर करनी चाहिए।
सेक्स सीरियसली के कुछ और सवालों के जवाब पढ़िए...
सेक्शुअल रिश्ते में दूरियां बढ़ने से रोकें:प्राइवेट पार्ट के साइज और परफॉर्मेंस को लेकर चिंता न करें, सच जानना जरूरी
कई पुरुष ऐसे भी हैं जो अपने पार्टनर को संतुष्ट तो करना चाहते हैं, लेकिन उन्हें समझ नहीं आता कि उनके प्राइवेट पार्ट का साइज इसके लिए पर्याप्त है या नहीं।
पूरा पढ़ने के लिए लिंक पर क्लिक करें...
ब्रेस्ट साइज का डर मन में न लाएं:संबंध बनाने के बाद भी जब संतुष्टि न मिले, मन की बात कहना जरूरी है
​​​​​​​शादीशुदा जिंदगी में देह के सुख का बहुत महत्व है। कई कपल पार्टनर से मन की बात कहते नहीं और मन ही मन रिश्तों में दूरियां आने लगती हैं। इससे पहले कि बहुत देर हो जाए अपने सेक्शुअल रिश्ते पर पार्टनर से खुलकर बात करें। ​​​​​​​
पूरा पढ़ने के लिए लिंक पर क्लिक करें...​​​​​​​
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें